ΓΡΑΠΤΗ ΕΡΩΤΗΣΗ E-3036/02

υποβολή: Dorette Corbey (PSE) προς την Επιτροπή

(24 Οκτωβρίου 2002)

Θέμα: Προστασία της φύσης στη Μάλτα

Στις 31 Μαρτίου 1998 άρχισαν διαπραγματεύσεις προσχώρησης με έξιποψήφιες χώρες — Ουγγαρία, Πολωνία, Εσθονία, Τσεχική Δημοκρατία, Σλοβενία και Κύπρο. Στις 13 Οκτωβρίου 1999 η Επιτροπή συνέστησε στα κράτη μέλη να αρχίσουν διαπραγματεύσεις με τη Ρουμανία, τη Σλοβακία, τη Λετονία, τη Λιθουανία, τη Βουλγαρία και τη Μάλτα. Η νομοθεσία για την προστασία της φύσης, όπως οι οδηγίες για τα άγρια πτηνά και τους οικότοπους, περιλαμβάνεται στον κατάλογο των προτεραιοτήτων. Η ΕΕπογράμμισε, από την αρχή των διαπραγματεύσεων ότι δεν θα παραχωρηθούν μεταβατικά μέτρα στην προστασία της φύσης.

Πρόσφατα οι Times της Μάλτας (22 Αυγούστου 2002) ανέφεραν ότι η Μάλτα κατόρθωσε να επιτύχει συμφωνία με την Επιτροπή που θα εγγυάται ότι η παράδοση του κυνηγιού και της παγίδευσης ωδικών πτηνών θα παραμείνει ζωντανή και θα διατηρηθεί.

1. Μπορεί η Επιτροπή να επιβεβαιώσει ότι καμία εξαίρεση ή κανένα μεταβατικό μέτρο δεν έχει παραχωρηθεί στις προς προσχώρηση χώρες όσον αφορά τις οδηγίες για τα άγρια πτηνά και τους οικότοπους·

2. Μπορεί η Επιτροπή να επιβεβαιώσει ότι έχει επιτευχθεί συμφωνία με τη Μάλτα που επιτρέπει το κυνήγι και την παγίδευση ωδικών πτηνών μετά την προσχώρηση·

3. Εάν έχουν παραχωρηθεί εξαιρέσεις ή μεταβατικά μέτρα, με ποιόν τρόπο, πότε και από ποιόν αποφασίσθηκε αυτό και με ποιόν τρόπο και πότε η Επιτροπή ενημέρωσε το Ευρωπαϊκό Κοινοβούλιο σχετικά με αυτή τη συμφωνία·

4. Εάν έχουν γίνει παραχωρήσεις, ποιες διατάξεις της οδηγίας για τα άγρια πτηνά επηρεάζονται από τα σχετικά μεταβατικά μέτρα·

5. Μπορεί η Επιτροπή να επιβεβαιώσει ότι θα παρακολουθεί εκ του σύνεγγυς την κατάσταση στις χώρες προς προσχώρηση όσον αφορά την οργή εφαρμογή και την αποτελεσματική εκτέλεση των οδηγιών για τα αγρία πτηνά και τους οικότοπους·

Απάντηση της κας Wallstrm εξ ονόματος της Επιτροπής

(29 Νοεμβρίου 2002)

Το κεφάλαιο σχετικά με το περιβάλλον στις διαπραγματεύσεις για την προσχώρηση έχει κλείσει προσωρινά για 10ποψήφιες χώρες. Έχει εγκριθεί από το Συμβούλιο ένα μεταβατικό μέτρο για τη Μάλτα σχετικά με την εφαρμογή της οδηγίας 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών, εφεξής καλούμενης οδηγία για τα πτηνά(1). Δεν έχουν παραχωρηθεί εξαιρέσεις από τις απαιτήσεις της οδηγίας, ούτε έχουν παραχωρηθεί μεταβατικές περίοδοι σε καμμίαποψήφια χώρα βάσει της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων (ενδιαιτημάτων), καθώς και της άγριας πανίδας και χλωρίδας, εφεξής καλούμενης οδηγία για τα ενδιαιτήματα(2).

Συμφωνώντας με την πρόσφατη κοινή θέση της Ένωσης στο κεφάλαιο που αφορά το περιβάλλον, η Μάλτα έχει δεχθεί να μεταφέρει πλήρως στο εσωτερικό της δίκαιο και να εφαρμόσει την οδηγία για τα πτηνά μέχρι την ημερομηνία της προσχώρησης. Αυτό σημαίνει ότι το κυνήγι πτηνών στη Μάλτα, κατόπιν της προσχώρησης, δύναται να λαμβάνει χώρα μόνον εντός των ορίων που προβλέπονται στην οδηγία. Βάσει του άρθρου 9 της εν λόγω οδηγίας επιτρέπονται, εφόσον δενπάρχουν άλλες ικανοποιητικές λύσεις, εξαιρέσειςπό ορισμένους πολύ αυστηρούς όρους. Εάν η Μάλτα επιθυμεί να επιτρέψει το εαρινό κυνήγι, για παράδειγμα όσον αφορά το τρυγόνι και το ορτύκι, θα χρειασθεί να εξασφαλίσει ότι πληρούνται όλες οι απαιτήσεις του άρθρου 9 και ο,τιδήποτε επιτρέπεται διέπεται από αυστηρά ελεγχόμενους όρους και περιορίζεται σε μικρές ποσότητες μόνον. Περαιτέρω, η χρήση του άρθρου 9πόκειται σε παρακολούθηση από την Επιτροπή και η Μάλτα έχει αναλάβει δέσμευση, στην περίπτωση αυτή, ναποβάλλει έκθεση κάθε χρόνο σχετικά με την ενδεχόμενη χρήση του.

Ως προς το ειδικό ζήτημα της παγίδευσης, η Μάλτα έχει αναλάβει δέσμευση να εξασφαλίσει πλήρη μεταφορά στο εσωτερικό δίκαιο μέχρι την προσχώρηση και πλήρη τήρηση των διατάξεων σχετικά με την παγίδευση, ακόμη και εάν βραχυπρόθεσμα χρειάζεται να τεθούν σε εφαρμογή σταδιακά εντός πολύ περιορισμένου χρονικού διαστήματος. Κατά τη Διάσκεψη Προσχώρησης της 1ης Οκτωβρίου 2002, παραχωρήθηκε από το Συμβούλιο και έγινε δεκτή από τη Μάλτα μεταβατική περίοδος έως την 31η Δεκεμβρίου 2008 όσον αφορά το άρθρο 5 σημεία α) και ε), το άρθρο 8 παράγραφος 1 και το παράρτημα IV σημείο α) της οδηγίας. Με τη μεταβατική περίοδο επιτρέπεται στη Μάλτα να εφαρμόζει την παραδοσιακή μέθοδο παγίδευσης με δίχτυα (clap-nets) για την παγίδευση επτά ειδών σπίνων, με σκοπό τη δημιουργία ενός συστήματος εκτροφής σε αιχμαλωσία.

Κατά τους τελευταίους δύο μήνες, η Επιτροπή έχει απαντήσει σε διάφορες γραπτές ερωτήσεις από το Ευρωπαϊκό Κοινοβούλιο σχετικά με τις διαπραγματεύσεις με τη Μάλτα επί της οδηγίας για τα πτηνά. Το αρμόδιο για το περιβάλλον Μέλος της Επιτροπής έχει αναλάβει τηνποχρέωση να τηρεί το Κοινοβούλιο ενήμερο για τις εξελίξεις μέσω της Επιτροπής Περιβάλλοντος. Η Γενική Διεύθυνση Διεύρυνσης έστειλε ενημερωμένες εκθέσεις σχετικά με τις διαπραγματεύσεις προσχώρησης στον Πρόεδρο της Επιτροπής Εξωτερικών Σχέσεων του Κοινοβουλίου, τον Απρίλιο του 2002 και τον Οκτώβριο του 2002.

Η Επιτροπή είναι σε θέση να επιβεβαιώσει ότι θα παρακολουθεί εκ του σύνεγγυς την κατάσταση στιςποψήφιες για προσχώρηση χώρες όσον αφορά την ορθή εφαρμογή και επιβολή των οδηγιών για τα πτηνά και τα ενδιαιτήματα.

Πρέπει να αναγνωρισθεί ότι η προσχώρηση της Μάλτας στην Ένωση θα προσφέρει ιδιαίτερα ενισχυμένο πλαίσιο για την προστασία των πτηνών στο νησί, επιφέροντας συμμόρφωση με τα κοινά πρότυπα που ορίζονται στην οδηγία για τα πτηνά και ήδη εφαρμόζονται σε όλα τα κράτη μέλη.

(1) ΕΕ L 103 της 25.4.1979.

(2) ΕΕ L 206 της 22.7.1992.